కాకోలి ఘోష్ దస్తీదార్

కాకోలి ఘోష్ దస్తీదార్ (జననం 23 నవంబర్ 1959) భారతదేశానికి చెందిన రాజకీయ నాయకురాలు. ఆమె బరాసత్ లోక్‌సభ నియోజకవర్గం నుండి నాలుగుసార్లు లోక్‌సభ సభ్యురాలిగా ఎన్నికైంది.
 రాజకీయ జీవితం  
కాకోలి ఘోష్ దస్తీదార్ తృణమూల్ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1998లో జరిగిన లోక్‌సభ ఎన్నికలలో డైమండ్ హార్బర్ లోక్‌సభ నియోజకవర్గం నుండి తృణమూల్ కాంగ్రెస్ అభ్యర్థిగా పోటీ చేసి తన సమీప ప్రత్యర్థి సిపిఐ (ఎం) అభ్యర్థి సామిక్ లాహిరి చేతిలో 60,956 ఓట్ల తేడాతో ఓడిపోయింది. ఆమె  1999లో జరిగిన లోక్‌సభ ఎన్నికలలో హౌరా లోక్‌సభ నియోజకవర్గం నుండి తృణమూల్ కాంగ్రెస్ అభ్యర్థిగా పోటీ చేసి తన సమీప ప్రత్యర్థి సిపిఐ (ఎం) అభ్యర్థి స్వదేశ్ చక్రవర్తి చేతిలో 1,03,449 ఓట్ల తేడాతో ఓడిపోయింది.

కాకోలి ఘోష్ దస్తీదార్ 2001లో జరిగిన పశ్చిమ బెంగాల్ శాసనసభ ఎన్నికలలో బల్లిగంజ్ శాసనసభ నియోజకవర్గం నుండి తృణమూల్ కాంగ్రెస్ అభ్యర్థిగా పోటీ చేసి తన సమీప ప్రత్యర్థి సిపిఐ (ఎం) అభ్యర్థి రాబిన్ దేబ్ చేతిలో 3,349 ఓట్ల తేడాతో ఓడిపోయింది. ఆమె 2009లో జరిగిన లోక్‌సభ ఎన్నికలలో బరాసత్ లోక్‌సభ నియోజకవర్గం నుండి తృణమూల్ కాంగ్రెస్ అభ్యర్థిగా పోటీ చేసి తన సమీప ప్రత్యర్థి ఎఐఎఫ్‌బి అభ్యర్థి సుదిన్ చటోపాధ్యాయపై 1,22,901 ఓట్ల మెజారిటీతో గెలిచి మొదటిసారి లోక్‌సభ సభ్యురాలిగా ఎన్నికైంది. 

కాకోలి ఘోష్ దస్తీదార్ 2009లో జరిగిన లోక్‌సభ ఎన్నికలలో బరాసత్ లోక్‌సభ నియోజకవర్గం నుండి తృణమూల్ కాంగ్రెస్ అభ్యర్థిగా పోటీ చేసి తన సమీప ప్రత్యర్థి ఎఐఎఫ్‌బి అభ్యర్థి మోర్తాజా హుస్సేన్ పై 1,73,141 ఓట్ల మెజారిటీతో గెలిచి రెండోసారి లోక్‌సభ సభ్యురాలిగా ఎన్నికైంది. ఆమె 2009 లోక్‌సభ ఎన్నికలలో తృణమూల్ కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ] అభ్యర్థి డాక్టర్ మృణాల్ కాంతి దేబ్నాథ్ పై 110,169 ఓట్ల మెజారిటీతో గెలిచి వరుసగా మూడోసారి లోక్‌సభ సభ్యురాలిగా ఎన్నికైంది.

కాకోలి ఘోష్ దస్తీదార్ 202లో జరిగిన లోక్‌సభ ఎన్నికలలో బరాసత్ లోక్‌సభ నియోజకవర్గం నుండి తృణమూల్ కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థిస్వపన్ మజుందార్ పై 114,189 ఓట్ల మెజారిటీతో గెలిచి వరుసగా నాల్గొవసారి లోక్‌సభ సభ్యురాలిగా ఎన్నికైంది. 

మూలాలు 	   

వర్గం:1959 జననాలు
వర్గం:15వ లోక్‌సభ సభ్యులు
వర్గం:16వ లోక్‌సభ సభ్యులు
వర్గం:17వ లోక్‌సభ సభ్యులు
వర్గం:18వ లోక్‌సభ సభ్యులు
వర్గం:పశ్చిమ బెంగాల్ వ్యక్తులు
వర్గం:పశ్చిమ బెంగాల్ రాజకీయ నాయకులు
వర్గం:పశ్చిమ బెంగాల్ నుండి ఎన్నికైన లోక్‌సభ సభ్యులు